স্টাফ রিপোর্টার ॥ আজিমরীগঞ্জ উপজেলার শিবপাশা গ্রামে শিশুদের ফুটবল খেলাকে কেন্দ্র করে দুই দলের সংঘর্ষে টেটাবিদ্ধসহ অর্ধশতাধিক আহত হয়েছে। এর মাঝে টেটাবিদ্ধ অবস্থায় ৪জনকে সিলেট এমএজি ওসমানি মেডিকেল কলেজ হাসপাতালে প্রেরণ করা হয়েছে। গতকাল শনিবার সকাল ৭টা থেকে ১০ টা পর্যন্ত এ সংঘর্ষ হয়। পুলিশ সূত্রে জানা যায়, শুক্রবার বিকালে শিবপাশা গ্রামের হিরা মিয়ার পুত্র মোর্শেদ ও মনু মিয়ার পুত্র তোফাজ্জুলের ফুটবল খেলা নিয়ে বাকবিতন্ডা হয়। এর জের ধরে গতকাল সকালে হিরা মিয়ার পক্ষে সাবেক চেয়ারম্যান নলিউর রহমান ও মনু মিয়ার পক্ষে বর্তমান চেয়ারম্যান আলী আমজাদের লোকজন দেশীয় অস্ত্র নিয়ে সংঘর্ষে লিপ্ত হয়। ৩ঘন্টা ব্যাপী সংঘর্ষে শতাধিক আহত হয়। খবর পেয়ে শিবপাশা ফাঁড়ি ও আজমিরীগঞ্জ থানার ওসি অহিদুর রহমান পিপিএমের ...